Merkelova ćelija
Merkelove ćelije poznate i kao Merkel-Ranvierove ćelije ili taktilne epitelne ćelije – su ovalni mehanoreceptori koji su ključni za osjećaje lahkog dodira, a mogu se naći u koži kičmenjaka. Učestale su u visoko osjetljivoj koži, kao što je na jagodicama ljudskih prstiju. Imaju sinapsne kontakte sa somatosenzornim uzlaznim nervnim vlaknima. Iako je neuobičajeno, ove ćelije mogu postati maligne i formirati Merkelov karcinom – agresivni i teško izlječivi rak kože. Otkriveno je da su Merkelove ćelije izvedene iz ćelija nervnog grebena, a više nedavnih eksperimenata kod sisara su pokazali da su one u stvari epitelnog porijekla.